利寶閣集團

利寶閣集團係香港一間連鎖酒樓集團兼上市餐飲投資控股公司，1998年由陳振傑創立，喺香港同中國都有業務，主要係以「利寶閣」品牌提供中式筵席同餐飲服務。

而家佢哋喺香港有4間分店，喺中國同阿里巴巴旗下嘅盒馬合作開設「店中店」。另外，佢哋喺2020年1月收購咗銷售燒味為主嘅新玖記。

佢哋不時會以唔同中菜（例如點心、片皮鴨同大閘蟹嘅放題做賣點，亦有搵肥媽做廣告宣傳。

由於肥媽嘅親中派立場，加上陳振傑另外出任副主席嘅組織現代管理 (飲食) 專業協會曾經發聲明祝賀立法會通過未經諮詢或香港人同意嘅2021年完善選舉制度修例，所以有啲黃色經濟圈支持者會將利寶閣當做藍店。

香港公司